stanford-oval/wikipedia huggingface dataset:
קווינסלנד
גאוגרפיה

בצפונה של קווינסלנד נמצא חצי האי כף יורק הפונה לכיוון גינאה החדשה, ומצדדיו נמצאים מפרץ קרפנטריה וים האלמוגים - חלק מן האוקיינוס השקט.
במזרחה נמצא האוקיינוס השקט, ובמערבה של קווינסלנד נמצאת הטריטוריה הצפונית. לדרומה נמצאת אוסטרליה הדרומית וניו סאות' ויילס.
בירת המדינה, בריזבן, ממוקמת לחוף האוקיינוס השקט, 100 ק"מ צפונית לגבול המדינה עם ניו סאות' ווילס.
בקווינסלנד נמצאות שמורות הטבע:
פארק לאומי הרי בוניה (Bunya Mountains)
פארק לאומי בקע קארנארוון (Carnarvon Gorge)
פארק לאומי איי ויטסנדיי (Whitsunday Islands)
דמוגרפיה > אוכלוסייה

בבריזבן, בירת המדינה, מרוכזת 45.5% מאוכלוסיית המדינה.
נכון ליוני 2007 במדינה התגוררו 4,182,100 תושבים, מתוכם 1,857,594 בבריזבן.
דמוגרפיה > דתות

חלוקה דתית של תושבי קווינסלנד (2001):
נוצרים 77%
אנגליקנים: 24.6%
קתולים: 26.2%
לותרנים: 2.2%
כנסייה מאוחדת: 10.8%
אחרים: 13.4%
בודהיסטים: 0.2%
הינדואיסטים: 0.1%
חסרי דת: 14.9%
כלכלה

נכון לשנת 2001, היה התוצר המדינתי הגולמי של קווינסלנד 115.53 מיליארד דולר אוסטרלי, השקול ל-31,000 דולר אוסטרלי לנפש (20,400 דולר אמריקאי לנפש). קווינסלנד היא המדינה השלישית בעונייה באוסטרליה (אחרי טסמניה ואוסטרליה הדרומית).
כלכלת קווינסלנד מתבססת על גידולים חקלאיים: בננות, אננס וגידולים טרופיים אחרים, גידול צאן, כותנה, קנה סוכר וכן כריית בוקסיט, פחם ונחושת.
עיקר הייצור התעשייתי מתבסס על ייצור מוצרים מחומרי הגלם לעיל- כגון ייצור אלומינה מבוקסיט, זיקוק נחושת וייצור סוכר מקנה הסוכר.
ענף חשוב נוסף הוא ענף התיירות.
ממשל

המלך צ'ארלס השלישי הוא ראש המדינה של קווינסלנד, והוא מיוצג במדינה על ידי מושל קווינסלנד.
בפועל מנוהלת המדינה על ידי ראש השרים של קווינסלנד הממונה על ידי מועצה מבצעת מבין 89 חברי המועצה המחוקקת של קווינסלנד.
מאז שנת 1922 לקווינסלנד בית מחוקקים אחד.
בשנת 2001 אימצה המדינה חוקה חדשה, אשר נכנסה לתוקף ב-6 ביוני 2002.
היסטוריה > התקופה הפרה היסטורית

ממצאים מעידים כי האבוריג'ינים הגיעו לאוסטרליה ולקווינסלנד בערך לפני כ־40,000 - 60,000 שנה, שלהי התקופה הפלאוליתית התיכונה, מדרום-מזרח אסיה. עד היום קיימים יישובים אבוריג'ינים רבים בקווינסלנד, חלקם באזורים מבודדים מאוד.
היסטוריה > התיישבות אירופאית

מושבת העונשין מורטן ביי נוסדה בשנת 1824 ברדקליף, צפונית לבריזבן. בשנת 1825 הועברה המושבה דרומה לבריזבן, ושמשה כמושבת עונשין עד 1839 עת הפסיקו לשלוח פושעים למושבה. החל מ-1842 הגיעו למושבה מתיישבים חופשיים, וב-1859 נוסדה מושבת קווינסלנד. בשנת 1862 שונו גבולות המושבה מקו אורך 141 מזרח, לקו אורך 138 מזרח.
היסטוריה > מדינת אוסטרליה

החל משנת 1901 הפכה קווינסלנד לחלק מאוסטרליה. בשנת 1904 ניתנה במדינה זכות הצבעה לנשים. בשנת 1909 נוסדה אוניברסיטת קווינסלנד. בית המחוקקים העליון בוטל שנת 1922.
בין דצמבר 2010 לינואר 2011 סבלה המדינה מהצפות ענק, שגרמו ליותר מ-35 הרוגים ולנזק של יותר ממיליארד דולר אוסטרלי.
השכלה

אוניברסיטת בונד-פרטית
אוניברסיטת גריפית'
אוניברסיטת ג'יימס קוק
אוניברסיטת דרום קווינסלנד
אוניברסיטת מרכז קווינסלנד
אוניברסיטת סאנשיין קוסט
אוניברסיטת קווינסלנד
אוניברסיטת קווינסלנד לטכנולוגיה
ערים

| 0 | 1 | 2 | 3 |
| --- | --- | --- | --- |
|  אייר  אינגהאם  איניספייל  איפסוויץ'  אמו פארק  אמרלד  את'רטון  באבינדה  בארקאלדיין  בודסרט  בוון  בונדברג  בונה  בילואלה  בלקאול  בלקווטר |  גולד קוסט  גונדיווינדי  גורדונוויל  ג'ימפי  גלאדסטון  גרייסמיר  דאלבי  וורוויק  וייפה  וינטון  וודפורד  טאונסוויל  טווומבה  טולי  יפון  לוגאן סיטי |  לונגריץ'  מאונט איסה  מאונט מורגן  מאורה  מאריבה  מאקאי  מונדוברה  מריבורו  נאמבור  נאנאנגו  נורמנטון  סארינה  סאנשיין קוסט  סנט ג'ורג'  סרפרז פרדייז  פורט דאגלס |  פרוסרפיין  צ'ארליוויל  צ'ארטרס טאוורס  צ'ילדרס  קאליופה  קארדוול  קולאנגאטה  קונאמולה  קוקטאון  קילקוי  קינגארוי  קלונקורי  קיירנס  רומא  רוקהאמפטון |
ראו גם

העבודה הטובה ביותר בעולם (קמפיין)
קמבוזולה

| --- | --- |

 
 מאכלים
 סוג:  גבינה כחולה, גבינה מחלב פרה, גבינה גרמנית 
 אזור מוצא:  בוואריה 
 מוצא:  גרמניה 
 תאריך יצירה:  1972 
 מרכיבים עיקריים:  חלב פרה 
 גבינות
 צורה:  גליל 
 
קמבוזולה (בגרמנית: Cambozola) היא גבינת חלב פרה שהיא שילוב בסגנון של גבינת שמנת המשולשת הצרפתית בהבשלה רכה והגורגונזולה האיטלקית.
היסטוריה

קמבוזולה קיבלה פטנט וייצור תעשייתי עבור השוק העולמי על ידי החברה הגרמנית Hofmeister-Champignon. הגבינה נמכרת מאז 1983 ועדיין מיוצרת על ידי שמפיניון. במדינות דוברות אנגלית, קמבוזולה משווקת לעיתים קרובות כברי כחול.
הגבינה עשויה משילוב של פטריות עובש Penicillium camemberti ואותו עובש כחול Penicillium roqueforti המשמש לייצור גורגונזולה, רוקפור וסטילטון. לחלב מוסיפים שמנת נוספת, מה שמעניק לקמבוזולה מרקם עשיר האופייני לגבינות קרמים משולשים (גבינת משולשת קרם או פרומאז' טריפל קרם היא גבינה המכילה יותר מ-75% שומן בחומר היבש שלה), בעוד שהקליפה הפורחת האכילה ("קליפה פורחת" היא קליפת גבינה רכה ונימוחה וצבעה לבן) דומה לזו של הקממבר. קמבוזולה עדינה במידה ניכרת מהגורגונזולה פיקנטה (שהיא מעט חריפה) וכוללת מרקם חלק וקרמי עם טעם גבינה כחולה מאופק.
שמה של הגבינה הוא הלחם בסיסים (פורטמנטו) של קממבר וגורגונזולה. השם מתייחס גם לקמבודום, השם הרומי של קמפטן (Kempten), העיר שבה שוכנת חברת שמפיניון.
ראו גם

המטבח הגרמני
הערות שוליים

↑  "PRESS RELEASE No 11/99 : "CAMBOZOLA" EVOKES THE PROTECTED DESIGNATION "GORGONZOLA"". curia.europa.eu. נבדק ב-24 ביולי 2023. {{cite web}}:  (עזרה)
קמבודיה אנגקור אייר

קמבודיה אנגקור אייר (בקמרית: កម្ពុជា អង្គរ អ៊ែរ, באנגלית: Cambodia Angkor Air) היא חברת התעופה הלאומית של קמבודיה. משרדי החברה ובסיסה העיקריים נמצאים בפנום פן.
תולדות החברה

חברת התעופה הוקמה ב-2009 בהחלטת ממשלת קמבודיה בתור חברת התעופה הלאומית של קמבודיה במקום חברת התעופה הלאומית "רויאל אייר קמבודיה" שנאלצה לפשוט רגל בשנת 2001. החברה החלה את טיסותיה ב-28 ביולי 2009 והיא מופעלת על ידי וייטנאם איירליינס. החברה מתמקדת בהפעלת קווי טיסות ליעדים תיירותיים כמו אנגקור ואט.
צי המטוסים

צי המטוסים של החברה נכון לנובמבר 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 2 | — | — | 180 | 180 |  |
| איירבוס A321-200 | 2 | — | 16 | 168 | 184 |  |
| ATR-72-500 | 3 | — | — | 66 | 66 |  |
| סה"כ | 7 | — |  |  |  |  |
הערות שוליים

↑  פרטי צי המטוסים של קמבודיה אנגקור אייר, באתר planespotters.net (באנגלית)
פרנק דה בור

פרנציסקוס "פרנק" דה בור (בהולנדית: Franciscus "Frank" de Boer; נולד ב-15 במאי 1970 בהורן) הוא כדורגלן עבר הולנדי ששיחק בעמדת המגן, ומאמן כדורגל בהווה. פרנק הוא אחיו התאום של הכדורגלן רונאלד דה בור.
קריירת מועדונים

דה בור החל את הקריירה שלו כמגן שמאלי באייאקס לפני שעבר לתפקיד הבלם, תפקיד אותו מילא במשך שנים רבות בנבחרת הלאומית של הולנד.
במשך עשור בהן שיחק באייאקס, זכה דה בור עם הקבוצה בגביע אופ"א 1991/1992 ובליגת האלופות בעונת 1994/1995, בנוסף לחמש אליפויות הולנד ושני גביעים מקומיים.
בינואר 1999, פרנק ואחיו התאום רונלד חתמו בברצלונה תמורת 22 מיליון אירו.
בשנת 2000 סבל פרנק מכך שנמצא כי השתמש בחובר אסור בשם ננדרולון (אנ'), הוא הושעה, אך חזר לפעילות לאחר שערעור שהגיש התקבל ועונשו בוטל.
לאחר חמש עונות עבר מברצלונה לגלאטסראיי הטורקית בקיץ 2003.
בינואר 2004, חתם דה בור בגלאזגו ריינג'רס הסקוטית בה שיחק גם אחיו התאום רונאלד. הוא עזב את ריינג'רס באותה השנה יחד עם אחיו ועבר לשחק את שארית הקריירה שלו בקטר בקבוצת א-ריאן.
באפריל 2006 הודיע דה בור על פרישה מכדורגל.
קריירה בינלאומית

דה בור נחשב למנהיג מלידה ושימש קפטן הנבחרת ההולנדית עד פרישתו אחרי יורו 2004. הוא נחשב למגן מוכשר, שמפצה על איטיותו בעבודה קשה ומרובה.
דה בור שיחק לראשונה במדי נבחרת הולנד בספטמבר 1990 מול נבחרת איטליה. דה בור שותף ב-113 משחקים של הנבחרת, ובכך היה שיאן ההופעות של הנבחרת עד שאדווין ואן דר סאר שבר את השיא במונדיאל 2006.
דה בור ייצג את הולנד במונדיאל 1994, במונדיאל 1998, ביורו 1992 וביורו 2000. דה בור זכור בשל שתי החמצות פנדלים במעמד חצי גמר יורו 2000 מול איטליה. לזכותו של דה בור זכור בישולו לדניס ברגקאמפ בדקה האחרונה של משחק רבע הגמר במונדיאל 1998 שהוביל את הולנד לנצח את ארגנטינה ולהעפיל לחצי הגמר.
ב-29 במרץ 2003, במשחק ביתי נגד צ'כיה, הפך דה בור לכדורגלן ההולנדי הראשון שהגיע למאה הופעות במדים הלאומיים. הוא סיים את הקריירה הבינלאומית לאחר שפציעה אילצה אותו להתחלף במשחק רבע גמר יורו 2004 נגד שוודיה. עקב הפציעה פספס גם את שלב חצי הגמר בו הפסידה נבחרת הולנד לפורטוגל.
קריירה כמאמן

דה בור הכריז על פרישתו מכדורגל באפריל 2006 אחרי שמיעט לשחק בקבוצת א-שמאל בקטר.
במהלך מונדיאל 2010, היה דה בור עוזרו של מאמן נבחרת הולנד ברט ואן מרוויק יחד עם כדורגלן העבר פיליפ קוקו. הולנד הגיעה עד לגמר בו הפסידה לספרד בדקות הסיום של הארכה.
קריירה כמאמן > אייאקס

החל משנת 2007 שימש דה בור כמאמן באייאקס ואחראי על מחלקת הנוער עד למינויו בדצמבר 2011 למאמן קבוצת הבוגרים.
ב-6 בדצמבר 2010, לאחר התפטרותו של מרטין יול, מונה דה בור למאמן הקבוצה הבוגרת של אייאקס. המשחק הראשון אותי ניהל היהי במסגרת ליגת האלופות נד מילאן. אייאקס ניצחה 0–2 במשחק שהתקיים בסן סירו. בהמשך אותה העונה הוביל דה בור את אייאקס לאליפות הולנד.
ב-27 באפריל 2014 זכה דה בור בתואר האליפות הרביעי שלו עם אייאקס, המאמן הראשון שהשיג זאת בליגה ההולנדית. יתר על כן, זה סימן את הפעם הראשונה שאייאקס זכתה אי פעם בארבעה תוארי אליפות ברצופית. דה בור זכה בשלב זה בסך הכל בתשע אליפויות הולנד עם אייאקס כשחקן וכמאמן, שיא כל הזמנים. עם זאת, עונת 2014/2015 הייתה חלשה ואייאקס סיימה במקום השני, 17 נקודות אחרי פ.ס.וו. איינדהובן.
ב-11 במאי 2016 הודיע דה בור על התפטרותו מאימון אייאקס לאחר שהקבוצה שוב איבדה את תואר האליפות במשחק האחרון של העונה.
קריירה כמאמן > אינטר מילאנו

ב-8 באוגוסט 2016 מונה למאמנה של אינטר במקומו של רוברטו מנצ'יני בחוזה לשלוש שנים.
המשחק הראשון אותו ניהל היה הפסד 2:0 בחוץ מול קייבו ורונה ב-21 באוגוסט. לאחר המשחק ספג ביקורת רבה על כך ששיחק עם שלושה בלמים, דבר אותו מעולם לא עשה באייאקס. הקבוצה גילתה חוסר יציבות והתקשתה גם בליגה האירופית כאשר הפסידה במשחק הפתיחה 0–2 בבית להפועל באר שבע ו-3–1 לספרטה פראג. אינטר סיימה אחרונה בשלב הבתים עם שש נקודות בלבד.
לאחר ארבעה הפסדים רצופים, דבר שדרדר את הקבוצה עד למקום ה-12 בסרייה א', פוטר דה בור ב-1 בנובמבר מתפקידו לאחר 85 ימים בלבד בהם היה בתפקיד.
קריירה כמאמן > קריסטל פאלאס

ב-26 ביוני 2017 מונה למאמנה של קריסטל פאלאס מהפרמיר ליג בחוזה לשלוש שנים.
דה בור פוטר מתפקידו כעבור 10 שבועות בלבד כאשר פאלאס הפסידה בארבעת משחקי הליגה הראשונים שלהם מבלי לכבוש שער אחד - הקבוצה הראשונה מזה 93 שנים שפותחת עונה ללא שער לאחר ארבעה מחזורים. הוא עזב את המועדון לאחר שניהל אותה במשך 450 דקות בלבד, מה שהפך אותו למאמן שאימן קבוצה הכי מעט זמן בעידן הפרמייר ליג. (מבחינת מספר משחקים, לא מספר ימים).
בהתייחסו לתפקידו של דה בור בקריסטל פאלאס, תיאר ז'וזה מוריניו את דה בור כ"מאמן הגרוע ביותר בתולדות הפרמייר ליג".
קריירה כמאמן > אטלנטה יונייטד

ב-23 בדצמבר 2018 מונה למאמן אטלנטה יונייטד מליגת ה-MLS.
בעונתו הראשונה זכתה הקבוצה גם בגביע הפתוח בארצות הברית וגם בגביע קמפונס, בעוד ב-MLS סיימה הקבוצה במקום השני במזרח.
ב-24 ביולי 2020, לאחר שלושה הפסדים במסגרת MLS is Back Tournament, אטלנטה ודה בור סיכמו לסיים את התקשורת ביניהם.
קריירה כמאמן > נבחרת הולנד

ב-23 בספטמבר 2020 מונה למאמנה של נבחרת הולנד במקומו של רונלד קומאן שעזב לטובת ברצלונה. דה בור חתם על חוזה עד 2022.
ב-7 באוקטובר ערך בכורה כמאמן במשחק ידידות נגד מקסיקו, משחק שהסתיים בהפסד של הבנחרת ההולנדית 0–1.
ב-29 ביוני 2021 פוטר דה בור אחרי הפסד הנבחרת 0–2 לנבחרת צ'כיה, בשלב שמינית הגמר בטורניר יורו 2020, אחרי שלב בתים מוצלח שכלל שלושה ניצחונות משלושה משחקים.
חיים אישיים

דה בור נשוי ואב לשלוש בנות. אחת מעיניו נפגעה כאשר עבר טיפול קשתית העין השמאלית שלו נתקעה, כך שהאישון כבר לא מתרחב או מתכווץ, וכך נראה כאילו יש לו שתי עיניים בצבעים שונים.
תארים > כשחקן > אייאקס

אליפות הולנד (5): 1989/1990, 1993/1994, 1994/1995, 1995/1996, 1997/1998.
גביע הולנדי (2): 1992/1993, 1997/1998
מגן יוהאן קרויף (3): 1993, 1994, 1995.
ליגת האלופות: 1994/1995.
גביע אופ"א: 1991/1992.
הסופר קאפ האירופי: 1995
הגביע הביניבשתי: 1995
תארים > כשחקן > ברצלונה

אליפות ספרד: 1998/1999
תארים > כשחקן > א-ריאן

גביע אמיר קטר: 2005
תארים > כשחקן > אישיים

נבחרת הטורניר במונדיאל 1998
נבחרת הטורניר ביורו 2000
תארים > כמאמן > אייאקס

אליפות הולנד (4): 2010/1011, 2011/2012, 2012/2013, 2013/2014
מגן יוהאן קרויף: 2013
תארים > כמאמן > אטלנטה יונייטד

גביע קמפונס: 2019
גביע ארצות הברית הפתוחה: 2019
תארים > כמאמן > אישיים

מאמן השנה בליגה ההולנדית: 2013, 2014
קמבלדה

| --- | --- |

משרד הנפה והספרייה
 מדינה:  אוסטרליה אוסטרליה
 מדינה:  אוסטרליה המערבית אוסטרליה המערבית
 מחוז:  אייר (Eyre)
 תאריך ייסוד:  1897
 גובה:  341 מטרים
 אוכלוסייה:  ‏
  ‑ בעיירה:  2,705 (2006)
 קואורדינטות:  31°12′07″S 121°40′05″E﻿ / ﻿31.202°S 121.668°E﻿ / -31.202; 121.668
 אזור זמן:  UTC +8
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןקמבלדה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןקמבלדה(למפת אוסטרליה המערבית רגילה) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי קמבלדה(למפת אוסטרליה המערבית מוגדלת) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי קמבלדה  he tabBackground:;tabBorder:#aaa;defaultTab:0;
קמבלדה (באנגלית: Kambalda) היא עיירת מכרות קטנה, כ-55 קילומטרים דרומית לעיר המכרות קלגורלי, בתוך אזור גולדפילדס-אספרנס (Goldfields-Esperance) שבמדינת אוסטרליה המערבית שבאוסטרליה. העיירה מחולקת בין שני אתרים המרוחקים 4 קילומטרים זה מזה, קמבלדה מזרח (Kambalda East) וקמבלדה מערב (Kambalda West). העיירה שוכנת באזור צחיח למחצה על חופו המערבי של אגם מלח גדול, אגם לפרוי (Lake Lefroy), כ-75 קילומטרים דרומית מזרחית לעיירה קולגרדי (Coolgardie), וכ-616 קילומטרים מזרח לפרת', בירת אוסטרליה המערבית. במפקד האוכלוסין של 2006 נמנו במקום 2,705 תושבים.
היסטוריה

קמבלדה שוכנת בתוך השטחים של הילידים האבוריג'ינים בני שבט הגאלאגו (Galaagu). ההתיישבות המקורית של קמבלדה החלה כתוצאה מגילוי זהב בכמה מקומות באוסטרליה המערבית, גילוי שהוביל לבהלה לזהב באוסטרליה המערבית. מחפשי זהב סרקו את האזורים של אוסטרליה המערבית, ובדצמבר 1896 גילה מחפש זהב בשם פרסי לרקין (Percy Larkin) זהב בגבעה המכונה "הגבעה האדומה" (Red Hill), סמוך לקמבלדה מזרח של ימינו. הפרסום גרם להגעתם של מחפשי זהב רבים למקום והם התיישבו באתר. היישוב הפרוביזורי קיבל גושפנקה רשמית כשההתיישבות התפרסמה ברשומות של ממשל אוסטרליה המערבית (Western Australian Government Gazette) ב-10 בדצמבר 1897. סוקר ממשלתי בשם ו. ראולי (W. Rowley) תכנן את המקום והוא שבחר ליישוב את השם קמבלדה, משום שאהב את הצליל שככל הנראה מקורו אבוריג'יני, אם כי משמעותו אינה ברורה. כמות הזהב שנתגלתה במקום הייתה קטנה מהכמויות שנתגלו באותן שנים במקביל בקלגורלי או בקולגרדי, ותוך עשר שנים, לאחר שבמקום נכרו כ-30,000 אונקיות זהב (כ-850 קילוגרם), התכלה כל הזהב. מכרה הזהב נסגר ב-1907, וההתיישבות הקטנה הפכה לעיירת רפאים. בהדרגה השתלט הטבע על המבנים. בין השרידים הבודדים שנותרו מתקופה זו נמצאת הבאר הישנה, כיום ברחוב ג'ורג' קאוסיל (George Cowcill).
המקום נותר בשיממונו עד אמצע המאה ה-20. ב-1954 מצאו באתר צמד מחפשי מחצבים, ג'ון מורגן (John Morgan) וג'ורג' קאוסיל, דוגמת סלע יוצאת דופן שקיוו כי היא מכילה אורניום. בדיקת מעבדה העלתה כי מדובר ב"גוסן" (Gossan), עופרת ברזל שהכילה גם ניקל. עשר שנים אחר-כך הם הראו את דוגמת הסלע לרוי וודאל, גאולוג שעבד עבור חברת המכרות המערבית (Western Mining Corporation). וודאל ידע להעריך את משמעות הממצא, ולאחר שהחברה ביצעה כמה קידוחי ניסיון, על מנת להעריך את עתודות הניקל במקום, החל ב-1966 לפעול במקום מכרה "אגם הכסף" (Silver Lake Mine). החברה הקימה ישוב מסודר במקום שהוא כיום קמבלדה מזרח. אחר-כך, משהתברר גודל המתחם המכיל את הניקל, הוקמה נקודת ישוב נוספת, כיום קמבלדה מערב, 4 קילומטרים מערבית ליישוב הראשון. כריית הניקל במקום נמשכת עד ימינו, כשהעופרה עוברת עיבוד והיתוך בקלגורלי הסמוכה.
ב-2005 קנתה חברת המכרות האוסטרלית הרב-לאומית BHP Billiton את חברת המכרות המערבית, אבל היא לא החברה היחידה הכורה באזור. כיום פועלים באזור גם חברות הכרייה גולדפילדס (Goldfields) הכורה זהב בסנט איווס (St Ives) מדרום לאגם לפרוי, מכרה הזהב השני בתפוקתו באוסטרליה, והחברות לייטנינג ניקל (Lightning Nickel) ו-GHB. מספר התושבים בעיירה נמצא במגמת ירידה משום שחברות הכרייה החלו להטיס את עובדיהן אל האתר וממנו במקום לשכנם בעיירה.
אתרי תיירות

האתר הבולט בעיירה הוא התצפית מהגבעה האדומה (Red Hill Lookout). מפסגת הגבעה יש תצפית על אגם לפרוי הסמוך. מישור מלח נרחב המשתרע מעבר לאופק על שטח של 510 קמ"ר, שלעיתים רחוקות נקווים בו מים. מדי פעם, כשתנאי הרוח מאפשרים זאת, מארגנים המקומיים תחרויות של מפרשיות יבשה על האגם המנצלות את פני השטח הישרים של משטחי המלח על מנת לפתח מהירות שלטענת התושבים מתקרבת ל-100 קמ"ש.
הערות שוליים

1 2  Australian Bureau of Statistics 2006 Census
↑  Kambalda, Western Australia
↑  Kambalda
| --- | --- |
בקרת זהויות :  NLI: 987007557441205171  LCCN: n82112498  VIAF: 140744150   WorldCat (עם VIAF): 140744150
קווינטוס סרטוריוס

קווינטוס סרטוריוס (בלטינית: Quintus Sertorius;‏ 123 לפנה"ס – 72 לפנה"ס) היה מצביא ומדינאי רומי, ממנהיגי הסיעה הפופולרית ברפובליקה הרומית.
חייו

סרטוריוס נולד למשפחה ממעמד הפרשים בנורסיה. משנת 105 לפנה"ס ועד 102 לפנה"ס שירת בצבא הרומי תחת פיקודו של גאיוס מריוס בגאליה ובצפון איטליה והשתתף במלחמת הקימברים. בשנת 97 לפנה"ס מונה לתפקיד טריבון צבאי בספרד. בחמש השנים ששימש בתפקיד זה רכש סרטוריוס מוניטין של מפקד צבאי מוכשר ויעיל בקרב בני ארצו ובקרב הילידים האיברים. בשנת 90 לפנה"ס נבחר למשרת הקווסטור והשתתף במלחמת בעלות הברית, שבמהלכה איבד אחת מעיניו.
סרטוריוס נקלע לחיכוכים עם לוקיוס קורנליוס סולה, ממנהיגי האופטימאטים, בעיקר בשל כך שהאחרון מנע ממנו להיבחר למשרת הטריבון בשנת 88 לפנה"ס. עקב חיכוכים אלה חבר סרטוריוס ללוקיוס קורנליוס קינה וגאיוס מריוס, יריביו הפוליטיים של סולה, עם פרוץ מלחמת האזרחים הרומית. לאחר יציאתו של סולה מזרחה התלקחה מחדש מלחמת האזרחים וסרטוריוס חבר למנהיג הפופולרים הקונסול קינה. זה חבר לגאיוס מריוס, שחזר מגלותו באפריקה, וסרטוריוס לקח חלק חשוב ועיקרי בכיבוש רומא על ידי שני מנהיגים אלה. עם כיבוש רומא החלו לערוך המנצחים הפופולרים טבח באנשי האצולה האופטימיטים. נראה שסרטוריוס היה גורם ממתן בקרב המנהיגות הפופולרית אשר ניסה למנוע ולמזער את ממדי הטבח, אולם ללא הצלחה יתרה. לאחר מותו של מריוס הוציא להורג סרטריוס את הפלוגות של הנ"ל שלקחו את החלק העיקרי במעשי הרצח.
חזרתו של סולה לאיטליה בשנת 83 לפנה"ס מהמזרח הביאה לפריצתה המחודשת של מלחמת האזרחים וסרטוריוס, ששימש כפראיטור, נשלח לאטרוריה לגייס חיילים ומשם לספרד, שעליה מונה כנציב. לאחר מפלת הפופולרים במלחמה באיטליה שלח סולה לספרד את אניוס לוסקוס בראשותו של צבא וסרטוריוס ברח מפניו למאוריטניה.
בשנת 81 לפנה"ס חזר סרטוריוס לספרד וביסס לעצמו עמדת כוח בלוסיטניה (פורטוגל של ימינו). סרטוריוס הקים צבא שהתבסס על השבטים הלוסיטאנים, עריקים מהצבא הרומי, שרידי הסיעה הפופולרית, בני המושבות הרומיות באזור ואפריקנים. השלטון ברומא שלח נגדו מספר צבאות, אולם הוא הצליח להביס אותם. יכולתו של סרטוריוס כמצביא הביאה לתמיכה רבה בו בקרב הילידים של חצי האי האיברי, תמיכה שהתגברה בשל הקלות במיסים שהנהיג. סרטוריוס החל ליצור משקל-נגד לשלטון ברומא על ידי יצירת סנאט מקומי באוסקה, הנחלת חינוך ותרבות יוונית- רומית לאצילים המקומיים ורכישת תמיכתם של המושבות הרומיות בספרד. במישור החיצוני הצליח סרטוריוס ליצור לעצמו קהל תומכים בעיר רומא עצמה, יצר שיתוף פעולה עם שודדי הים באזור וניסה ליצור קשרים מדיניים עם מיתרידטס השישי, מלך פונטוס.
למרות מאבקו העיקש של נציג השלטון מטלוס פיוס, שנשלח להיספניה כבר בשנת 79 לפנה"ס, סרטוריוס שלט למעשה באופן מוחלט בחלקים גדולים בחצי האי האיברי עד לשנת 77 לפנה"ס. בשנה זו הגיע לחצי האי פומפיוס בראש צבא גדול וחבר לכוחות האחרים של רומא באזור. הלחץ הצבאי הכביר שהופעל על סרטוריוס אילץ אותו להימנע בדרך כלל מעימות חזיתי עם כוחות השלטון הרומאי ולנקוט בטקטיקות גרילה. במשך חמש שנים הצליח סרטוריוס להדוף את כוחותיו של פומפיוס אולם מצב המלחמה המתמיד הוביל להתדרדרות מתמשכת במעמדו בקרב תומכיו והשטח עליו שלט הלך וקטן. בסופו של דבר הוא נרצח בשנת 72 לפנה"ס בקנוניה על ידי קצינים מצבאו שלו.
מותו של סרטוריוס מוטט למעשה את המרד בחצי האי האיברי, ופומפיוס הצליח במהרה לכבוש מחדש את חצי האי ולארגן אותו ביעילות תחת מרותה של השלטון האופטימאטי ברומא.
קמבודיה במשחקים האולימפיים לנוער

קמבודיה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מקמבודיה מדליית ארד יחידה בענף הג'ודו
השתתפות במשחקים > משחקי הקיץ

המשלחת הראשונה של קמבודיה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט. המשלחת זכתה במדליית ארד יחידה. המשלחת הגיעה להישג בענף הג'ודו עם זכייה במדליית ארד בקטגוריית המשקל עד 44 ק"ג נערות. ספורטאי המשלחת התחרו גם בענף האתלטיקה והשחייה אולם לא הגיעה להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפי ספורט. המשלחת לא הגיעה להישגים משמעותיים בענפים אתלטיקה, היאבקות ושחייה וסיימה במקומות האחרונים.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

קמבודיה במשחקים האולימפיים
קמבודיה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
קווינטוס סלבידינוס רופוס

| --- | --- |

דיוקן אוקטביוס על מטבע של קווינטוס סלבידינוס רופוס
 לידה:  המאה ה־1 לפנה״ס רומא העתיקה 
 הוצאה להורג:  40 לפנה״ס רומא, הרפובליקה הרומית 
 מדינה:  רומא העתיקה 
 צאצאים:  Salvidiena Rufa 
 פעולות ומבצעים
 מלחמת פרוסיה  Liberators' Civil War 
 
קווינטוס סלבידינוס רופוס (לטינית: Quintus Salvidienus Rufus, ‏? - 40 לפנה"ס) היה איש צבא רומאי שפעל בשלהי תקופת הרפובליקה הרומית.